Nafarroako Parlamentuko Mahaiak, 2021eko urriaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Iñaki Iriarte López jaunak aurkeztutako galdera, eskolatzearen bidez euskararen gutxieneko ezagutza unibertsalizatzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko urriaren 19an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide eta Navarra Suma (NA+) talde parlamentarioari atxikitako Iñaki Iriarte López jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko lehendakariak Osoko Bilkuran ahoz erantzun dezan:

Euskararen II. Plan Estrategikoaren zirriborroak honako hau jasotzen du 57. orrialdean: «Eskolatzearen bidez euskararen gutxieneko ezagutza (A eredua eskaintzen duena) unibertsalizatzeko aukera aztertu, Nafarroako haur guztiek eskolatze prozesuan Nafarroako berezko hizkuntza den euskararekiko harremana izan dezaten».

Gobernuak nola justifikatzen du neurri hori hartzea eta noiz aurreikusten du hartuko duela erabaki bat?

Iruñean, 2021eko urriaren 14an

Foru parlamentaria: Iñaki Iriarte López